stanford-oval/wikipedia huggingface dataset:
גסטון הרביעי מביארן

| --- | --- |
דמותו של גסטון הרביעי מביארן באופרה "ירושלים" של ג'וזפה ורדי (1847), שבה הוא גיבור העלילה
דמותו של גסטון הרביעי מביארן באופרה "ירושלים" של ג'וזפה ורדי (1847), שבה הוא גיבור העלילה
 לידה:  לא ידוע (לפני 1074)
 נהרג:  24 במאי 1131 ולנסיה, ספרד
 מדינה:  Viscounty of Béarn 
 מקום קבורה:  בזיליקת גבירתנו של העמוד (אנ'), סרגוסה, ספרד
 פעילות בולטת:  פיקוד צבאי בקרבות מסע הצלב הראשון ובמערכות הרקונקיסטה בספרד
 בת זוג:  טאלסה מאראגון (אנ')
 
פסל האביר הלוחם הרומס את אויבו; שער הקתדרלה של אולורון, ביארן, שנבנתה בחסותו של גסטון הרביעי בשובו ממסע הצלב הראשון
צופר הקרב (Olifant) של גסטון הרביעי מביארן; שנהב, המאה ה-11
השלט של שליטי ביארן
גסטון הרביעי מביארן (בצרפתית: Gaston IV de Béarn; נהרג ב-1131), "הצלבן" (le Croisé), היה הוויקונט של  ביארן (Béarn) בשנים 1090–1131. במסע הצלב הראשון היה בין כובשי ירושלים ורוב חייו השתתף במערכות הרקונקיסטה בספרד שבמהלכן נפל בקרב.
קורות חייו ופועלו

גסטון הרביעי היה בנו של קנטול החמישי, ויקונט ביארן (אנ'), ובמות אביו ב-1090 ירש את תוארו ואת נחלותיו. בתקופת שלטונו הרחיב וייצב את גבולותיו, ולמרות מעמדו כווסאל של דוכסות אקוויטניה, הפך את ביארן לטריטוריה אוטונומית ונעשה בעל בריתה של ממלכת אראגון שמדרום לפירנאים.
ב-1096 יצא למסע הצלב הראשון, שבו פיקד על כוח מקרב אנשי ביארן במחנהו של רמון הרביעי, רוזן טולוז (המוּכּר גם כריימונד מסן ז'יל). גסטון הרביעי מביארן היה מהמנהיגים בדרג המשני שהורשו להניף את דגליהם שלהם, בדומה לטנקרד ולבלדווין השני, רוזן אנו. גסטון לקח חלק במצור על ניקאה ב-1097 ובקרב דוריליאום אחריו. במערכת המצור על אנטיוכיה ב-1097–1098 פיקד על אחד הכוחות בקרב המכריע נגד כרבוגא, האטאבג (אנ') של מוסול. בנסיבות הסכסוכים בין מנהיגי מסע הצלב בעקבות תפיסת אנטיוכיה, עזב את רוזן טולוז והצטרף עם אנשיו לגוטפריד מבויון במסע לירושלים. יחד עם טנקרד נשלח כחלוץ לפני המחנה לרמלה ולבית לחם. במערכת המצור על ירושלים ב-1099 הופקד גסטון על בניית מכונות המצור. ב-15 ביולי 1099 היה בין ראשוני הנכנסים לעיר וסייע לטנקרד בכיבוש אזור הר הבית. טנקרד וגסטון ניסו להגן על המוסלמים שמצאו שם מפלט, אך אלה נרצחו בכל זאת בידי צלבנים אחרים. באוגוסט 1099 נלחם בקרב אשקלון, וב-1102 כבר נמצא במכורתו. אין ראיה לכך שנלווה לרוזן טולוז במסע הצלב של 1101 נגד סולטנות רום.
אחרי שובו לביארן חיזק גסטון את קשריו עם ממלכת אראגון. הוא נענה לקריאתו של אלפונסו הראשון, "הלוחם", והצטרף למערכות הרקונקיסטה נגד המוסלמים בספרד. אראגון נקראה ממלכה, אבל בתקופה זו לא עלתה על ביארן בשטחה ובכוחה, והטאיפה של סרקוסטה (סרגוסה) (אנ') האפילה עליה.
ב-1118 מילא גסטון מביארן תפקיד מכריע בכיבוש העיר סרגוסה מידי המוסלמים, לצד אחיו למחצה קנטול השני מביגור (אנ'). הישגיו זיכו אותו בתפקיד מושל העיר ובנכסים נוספים, וכ"סניור של סרגוסה ואונקסטיו" (Uncastillo) היה מעמדו שווה ערך לזה של משפחות האצולה האראגונזיות הראשונות במעלה.
גסטון הרביעי מביארן נהרג ב-1131 בקרבת ולנסיה במארב של לוחמי המוראביטון. ראשו נכרת ונישא לראווה ברחובות גרנדה, ואחרי כן נשלח למראכּש בירת המוראביטון. גופתו הערופה נפדתה בממון רב ונקברה בבזיליקת גבירתנו של העמוד (ספ') שבסרגוסה.
גסטון נודע באדיקותו הדתית. בשובו ממסע הצלב במזרח טרח על בניית כנסיות בנחלותיו, בהן הקתדרלות של לסקאר (Lescar) ושל אולורון. הוא הקים תחנות מחסה לעולי הרגל בדרך סנטיאגו שעברו בנחלותיו. מיוחסת לו בניית בית החולים סנטה כריסטינה במעבר סומפורט (ספ'), שנחשב לאחד משלושת בתי המחסה הגדולים של העולם הנוצרי, יחד עם אלה של ההוספיטלרים בירושלים ושל מעבר סן ברנאר הגדול בהרי האלפים. בהתאם לערכיו הדתיים והאביריים הוריש בצוואתו את נחלותיו באראגון, "שנרכשו בשפיכות דמים ובתהילת ניצחון", כדברי אשתו טאלסה (צר'), למסדר אבירי היכל שלמה.
משפחתו

טאלסה מאראגון, אשתו של גסטון הרביעי מביארן, הייתה נכדתו של רמירו הראשון, מלך אראגון, ודודניתו של המלך אלפונסו הראשון. במותו של גסטון ב-1131 נחשב עדיין בכורו ויורשו קנטול השישי (אנ') לקטין, ואימו כיהנה כעוצרת. בהתאם למסורת המשפחתית של לחימה במוסלמים לצד שליטי אראגון, יצא ב-1134 למסע מלחמה בספרד ונפל בקרב פֿראגה (אנ').
אחותו גיסקרדה (אנ') קיבלה את תאריו ונחלותיו בשם בנה פדרו (אנ'). סבתו טאלסה משלה כעוצרת עד מותה ב-1136, ואימו גיסקרדה מילאה את מקומה כעוצרת עד 1147. ב-1148 יצא אף הוא למלחמה במוסלמים בהנהגת רמון ברנגר הרביעי, רוזן ברצלונה. במערכה זו נכבשו טורטוסה, ליידה וכן פֿראגה (Fraga), שבשעריה נהרג דודו, והוא ביקש לשנות את תוארו מ"אדון וסקה" ל"אדון פראגה". כסבו וכאבי-סבו דאג להקמת תחנות מחסה לעולי הרגל בדרך סנטיאגו שבתחומי ביארן.
הערות שוליים

↑  שנת הולדתו ומקומה אינן ידועות; נולד לפני שנת 1074 (שבה בוטלו נישואי הוריו) ונשא אישה ב-1085
↑  ביארן בגבול הפירנאים הייתה חלק מהחבל ההיסטורי-תרבותי של אוקסיטניה שבדרום-מערב צרפת
↑  בזמנו של גיום התשיעי (אנ') (צר')
1 2  Jonathan Riley-Smith, The First Crusade and Idea of Crusading, Bloomsbury Academic, 2003, pp. 76, 78–79
↑  Robert Lawrance Nicholson, Tancred: A Study of His Career and Work in Their Relation to the First Crusade and the Establishment of the Latin States in Syria and Palestine, The University of Chicago, 1940, pp. 7, 94–95
↑  José Luis de Mesa Gutiérrez, "Hisapanias and France, warriors during the Middle Ages", in: International Journal of Military History 100, 2022, pp. 30–33
↑  Jonathan Riley-Smith, The Crusades: A History, A&C Black, 2005, p. 116
↑  מקום קבורתו המדויק במבנה זה אינו ידוע; במוזיאון הכנסייתי מראים את צופר המלחמה של גסטון העשוי מחט פיל מגולף
↑  בהווה פרוור של העיר פו
↑  Jose-Maria Lacarra, Alfonso el Batallador, Zaragoza: Guara Editorial, 1978, p. 104 (בספרדית)
↑  Bernard F. Reilly, The Contest of Christian and Muslim Spain 1031–1157, Oxford: Blackwell, 1995, p. 173
| --- | --- |
בקרת זהויות :  NLI: 987007504650005171  ISNI: 0000 0000 3531 5185  LCCN: n96023652  VIAF: 26323197   WorldCat (עם VIAF): 26323197
גז ואן דר ואלס

גז ואן דר ואלס הוא מודל פיזיקלי עבור תרמודינמיקה של זורם. המודל הוא הרחבה של מודל הגז האידיאלי, ובניגוד אליו לוקח בחשבון את הנפח שתופסים חלקיקי הגז, ואת האינטראקציה ביניהם. ההבדל האיכותי הגדול בין מודל זה למודל הגז האידיאלי, הוא שמודל גז ואן דר ואלס מסביר קיום של פאזה של גז לעומת פאזה של נוזל דחיס, ומדגים את מעברי הפאזה הקשורים לכך. המודל ואן דר ואלס משקף יותר טוב ממודל הגז האידיאלי התנהגות של גז אמיתי ולכן המודל נקרא לפעמים "גז ריאלי".
את המודל פיתח הפיזיקאי ההולנדי יוהנס דידריק ואן דר ואלס, במסגרת הדוקטורט אותו קיבל ב-1873.
משוואת המצב של גז ואן דר ואלס: גז ונוזל

משוואת המצב של גז ואן דר ואלס (ההסבר לפיתוח שלה נתון בהמשך) היא:
או:
\left(P+a{\frac {n^{2}}{V^{2}}}\right)\left(V-nb\right)=nRT
כאשר:
\ P - לחץ הזורם
\ V - הנפח
\ T - טמפרטורה מוחלטת
\ N - מספר החלקיקים
\ n - מספר המולים
\ k_{B} - קבוע בולצמן
\ R - קבוע הגזים
\ a - פרמטר שמייצג את מידת המשיכה בין החלקיקים
\ b - פרמטר שמייצג את הנפח שתופס כל חלקיק
\ a ו-  \ b הם גדלים שאפשר להעריך עבור כל חומר, ניתן למצוא אותם בקישור זה.
את השוני הגדול בין התנהגות גז ואן דר ואלס והתנהגות גז אידיאלי אפשר לראות מהאיזותרמות (הגרפים של הלחץ כנגד הנפח בטמפרטורה קבועה) שניתן לשרטט ממשוואת המצב. 
בגז ואן דר ואלס קיימת טמפרטורה קריטית:  T_{C}={\frac {8a}{27bR}}
לכן אזור באיזותרמה שעולה מתאר מצב אסור של המערכת (למעשה יש עוד אזור שמסביבו שגם אם הוא אפשרי הוא לא יציב, כפי שיתואר לעיל), כלומר בטמפרטורות שנמוכות מהטמפרטורה הקריטית יש תחום שלם של צפיפויות בהן הגז לא יכול להיות, וכך יש שני תחומים מובהקים ומופרדים של צפיפויות: התחום בעל הצפיפות הנמוכה ( \ V גדול) הוא למעשה מה שמכונה גז, בעוד התחום בו הצפיפות גבוהה ( \ V נמוך) הוא מה שמכונה נוזל. המודל מראה שהם שני צדדים של אותה תופעה. כמו כן אפשר לראות שמעל לטמפרטורה הקריטית למעשה אין הבחנה בין גז לנוזל.
אם מגדירים גדלים חסרי יחידות:
משוואת המצב הופכת ל:
כאשר בצורה הזו המשוואה לא תלויה במקדמים  a ו  b, וגם לא במספר החלקיקים  N, (מה ששוב מדגיש שההתנהגות תלויה בצפיפות, ולא בנפח), ומגלה את אותה התנהגות איכותית ללא תלות בערכי המקדמים הספציפיים כל חומר.
מגז אידיאלי לגז ואן דר ואלס, האנרגיה החופשית של הלמהולץ

אפשר להגיע מגז אידיאלי לגז ואן-דר-ואלס דרך הביטוי עבור האנרגיה החופשית של הלמהולץ. עבור גז אידיאלי האנרגיה החופשית היא:
כאשר  \ n_{Q}(T)=\left({\frac {mk_{B}T}{2\pi \hbar ^{2}}}\right)^{3/2}
את עובדת היות החלקיקים לא נקודתיים, מתארים על ידי החלפת הנפח בנפח הפנוי האפקטיבי. מניחים שכל חלקיק תופס באופן אפקטיבי נפח b, ואז מחליפים את הנפח בביטוי לעיל ב 
 V-Nb.
את המשיכה בין חלקיקי הגז מתארים בעזרת קירוב השדה הממוצע, שמניח שהשדה גורם לפוטנציאל ממוצע שפרופורציוני לצפיפות החלקיקים
 N/V. משום שמדובר בכוח משיכה הפוטנציאל הוא שלילי. כל חלקיק ששוהה בפוטנציאל כזה מוריד את האנרגיה הכללית, ולכן תלות האנרגיה במספר החלקיקים היא ריבועית (פעם בגלל תרומת כל חלקיק לפוטנציאל, ופעם כיוון שכל חלקיק ששוהה בפוטנציאל מוריד את האנרגיה). בסך הכול נוסף לביטוי כתוצאה מכך האיבר
 \ aN^{2}/V-,
כאשר  \ a הוא קבוע חיובי שמתאר את חוזק הכוח שמושך את החלקיקים.
לכן האנרגיה החופשית של הלמהולץ עבור גז ון-דר-ואלס היא
מביטוי זה אפשר להגיע למשוואת המצב, על פי
לעיתים כדאי להסתכל על  F כפונקציה של הנפח הסגולי  v=V/N (שהוא אחד חלקי הצפיפות), ואז
בצורה זו קל לראות שהאנרגיה החופשית פרופורציונית למספר החלקיקים.
תיקון האיזותרמות ומעבר פאזה > חום כמוס

מעבר הפאזה אינו תהליך מיידי, אלא תהליך רצוף. במהלכו יש זרימה של חום מהמערכת או אליה. אפשר לחשב את כמות החום הזה על ידי חישוב האנטרופיה:
מכאן, במהלך מעבר הפאזה מנוזל לגז, בו הטמפרטורה נשארה קבועה, יש מעבר חום:
כאשר  \ v_{g} ו- \ v_{l} הם הנפח הסגוליים של גז ונוזל בטמפרטורת הרתיחה. מכיוון שהנפח הסגולי של הגז גדול יותר, ביטוי זה חיובי, כלומר יש לספק חום על מנת להביא לרתיחה, ולעומת זאת חום זה משתחרר מהחומר לסביבה בעת עיבוי. חום זה קרוי חום כמוס. קיום החום הכמוס, ואי הרציפות בגרף של  S\left(T\right), מסווגים את מעבר הפאזה הזה כמעבר פאזה מסדר ראשון.
ג'ודית לאב כהן

| --- | --- |
אין תמונה חופשית
 לידה:  16 באוגוסט 1933 ברוקלין, ניו יורק, ארצות הברית 
 פטירה:  25 ביולי 2016 (בגיל 82) קלבר סיטי, ארצות הברית 
 ענף מדעי:  הנדסת אווירונאוטיקה
 מקום מגורים:  ארצות הברית ארצות הברית
 מקום קבורה:  בית הקברות עדן ממוריאל פארק 
 עיסוק:  מהנדסת אוויר וחלל, מחברת
 מקום לימודים:  אוניברסיטת דרום קליפורניה (1957)  אוניברסיטת דרום קליפורניה (1962)  ברוקלין קולג' 
 מוסדות:  מטרופוליטן אופרה 
 צאצאים:  ג'ק בלאק, ניל סיגל 
 
ג'ודית' לאב כהן (באנגלית: Judith Love Cohen; ‏16 באוגוסט 1933 – 25 ביולי 2016) הייתה מהנדסת אוויר וחלל ומחברת יהודייה-אמריקאית. כהן עבדה כמהנדסת חשמל בפרויקט טיל מינוטמן, בתחנת הקרקע המדעית לטלסקופ החלל האבל, הלוויין למעקב ולמסירת נתונים (TDRS), ותוכנית החלל המאוישת אפולו. לאחר פרישתה כמהנדסת, הקימה חברת הוצאה לאור למולטימדיה לילדים, ובסופו של דבר הוציאה לאור יותר מעל 20 ספרים טרם פטירתה ב-2016.
ביוגרפיה

כהן נולדה וגדלה בברוקלין, ניו יורק שבארצות הברית, למשפחה יהודית. כבתם של שרה (לבית רויסמן) ושל מוריס ברנרד כהן. כבר בכיתה ה', חברי כיתתה של כהן שילמו לה כדי להכין שיעורי בית במתמטיקה. כהן הייתה לרוב הבת היחידה בשיעורי המתמטיקה שלה, והחליטה שהיא רוצה להיות מורה למתמטיקה כאשר תהיה למבוגרת. בגיל 19, היא גם למדה הנדסה בברוקלין קולג', וגם רקדה בלט במטרופוליטן אופרה שבניו יורק.
ביוגרפיה > השכלה גבוהה

כהן תחילה קיבלה מלגת לימודים למכללת ברוקלין ללימודי תואר שני במתמטיקה, אך הבינה שהיא מעדיפה במקום זאת הנדסה. אחרי שנתיים בברוקלין קולג', כהן התחתנה ועברה לקליפורניה, שם עבדה כמהנדסת צעירה עבור נורת' אמריקן אוויאיישן (NAA), ולמדה בלילה באוניברסיטת דרום קליפורניה (USC). כהן סיפרה שהיא עברה הן את התוכניות לתואר שני והן את לימודי ה-MS ב-USC מבלי לפגוש מעולם סטודנטית אישה אחרת להנדסה. היא קיבלה הן את התואר הראשון והן את התואר השני מבית הספר להנדסה של USC Viterbi, והמשיכה בשיתוף עם האוניברסיטה, שם שימשה כחברת מועצת הנדסה אסטרונאוטית להנדסה.
בשנת 1982 כהן גם כן הפכה לבוגרת התוכנית המנהלתית להנדסה באוניברסיטת קליפורניה בלוס אנג'לס (UCLA).
ביוגרפיה > קריירה

הקריירה ההנדסית של כהן החלה בשנת 1952, אז עבדה כמהנדסת צעירה בחברת התעופה הצפון אמריקאית. לאחר סיום לימודיה בבית הספר להנדסה של Viterbi ב-USC בשנת 1957, המשיכה לעבוד במעבדות טכנולוגיית חלל (Space Technology Laboratories). מעבדות טכנולוגיית חלל הפכו בסופו של דבר ל-TRW (אשר נרכשה על ידי נורת'רופ גרומן בשנת 2002). כהן לבסוף נשארה בחברה עד פרישתה בשנת 1990.
בשנת 1990, לאחר שפרשה מעבודתה כמהנדסת, ייסדה כהן חברת הוצאה לאור בשם Cascade Pass עם בעלה השלישי, דייוויד א. כץ. יחד הם פרסמו שתי סדרות ספרים: (א) הסדרה "את יכולה להיות אישה ..." נוצרה כדי לעודד נערות צעירות מאוד להמשיך בקריירות במדע והנדסה; (ב) הסדרה "הירוקה" מתמקדת בקידום פרקטיקות (הרגלים) סביבתיות חיוביות, המיועדות לילדים צעירים. Cascade Pass מכרה יותר ממאה אלף ספרי ילדים הודות לשתי הסדרות הללו.
Cascade Pass פרסם גם ספר בשם "נשות אפולו" (שנכתב על ידי רובין פרנד), ובו ביוגרפיות קצרות על ארבע הנשים שעזרו להטיס ולהנחית את האדם הראשון על הירח, כהן ביניהן.
בחודש מאי 2014, כהן קיבלה את פרס התרומות הספרותיות המובהקות של IEEE-USA עבור עבודתה בענפי ה-STEM (מדע, טכנולוגיה, הנדסה ומתמטיקה) לילדים.
ביוגרפיה > קריירה > חיים אישיים

כהן הייתה אם לארבעה ילדים, ביניהם: המהנדס האמריקאי יהודי וממציא פיתוחים ממוחשבים צבאיים ניל סיגל(אנ') והמוזיקאי והשחקן ההוליוודי ג'ק בלאק. השלושה הראשונים (ניל, הווארד ורייצ'ל) נולדו לה מנישואיה הראשונים לברנרד סיגל, אותו הכירה בקולג' ועמו התחתנה מספר חודשים לאחר מכן. אולם כהן ובעלה הראשון סיגל התגרשו בשנות השישים.
כהן נישאה בשנית לתומאס ויליאם "טום" בלאק, שאף התגייר למענה. בנה הרביעי, ג'ק, נולד להם בשנת 1969. אולם כהן ובעלה השני בלאק התגרשו בסוף שנות השבעים.
ביוגרפיה > קריירה > חיים אישיים > פטירתה

בעלה השלישי היה דייוויד א. כץ. השניים היו נשואים במשך כ-35 שנה כשכהן נפטרה ממחלת הסרטן בשנת 2016. היא נטמנה בבית הקברות עדן ממוריאל פארק, בית עלמין יהודי אמריקאי נודע בלוס אנג'לס.
חיבורים וספרים שנכתבו על ידי ג'ודית לאב כהן

A Cleaner Port. A Brighter Future. The Greening of the Port of Los Angeles (co-authored with Robyn Friend)
A Clean Earth: The Geothermal Story (co-authored with Robyn Friend)
A Clean Planet: The Solar Power Story (co-authored with Robyn Friend)
A Clean City: The Green Construction Story (co-authored with Robyn Friend)
A Clean Sky: The Global Warming Story (co-authored with Robyn Friend)
Electricity and You (co-authored with Robyn Friend)
Future Engineering: The Clean Water Challenge (co-authored with Robyn Friend)
Los Angeles Clean Energy Future (co-authored with Robyn Friend)
Los Angeles Water Future (co-authored with Robyn Friend)
Un Cielo Limpio: La Historia del Calentamiento
You Can Be a Woman Makeup Artist or Costume Designer (co-authored with Robyn Friend)
You Can Be a Woman Astronomer
You Can Be a Woman Chemist
You Can Be a Woman Video Game Producer
You Can Be a Woman Animator
You Can Be a Woman Movie Maker
You Can Be a Woman Oceanographer
You Can Be a Woman Entomologist
You Can Be a Woman Meteorologist
You Can Be a Woman Engineer
Tu Puedes Ser Una Ingeniera
You Can Be a Woman Architect
Tu Puedes Ser Una Arquitecta
You Can Be a Woman Marine Biologist
Tu Puedes Ser Biologa Marina
You Can Be a Woman Zoologist
Tu Puedes Ser Una Zoologa
You Can Be a Woman Egyptologist
You Can Be a Woman Paleontologist
You Can Be a Woman Oceanographer
Tu Puedes Ser Una Oceanografa
A Clean Sea: The Rachel Carson Story
You Can Be a Woman Astronomer
You Can Be a Woman Cardiologist
You Can Be a Woman Botanist
You Can Be a Woman Basketball Player
You Can Be a Woman Softball Player
You Can Be a Woman Soccer Player
הערות שוליים

↑  Friend, Robyn (2006). The Women of Apollo. Cascade Pass, Inc. ISBN 1-880599-79-1.
↑  "Judith Love Cohen, BSEE '57, MSEE '62". נבדק ב-2 באוגוסט 2014. {{cite web}}:  (עזרה)
↑  Who's who in the West. 1982. ISBN 9780837909189.
↑  "Women in the Workplace / Judith Love Cohen: Engineering a Change: A Hubble telescope designer aims to rewrite the book on careers for girls with a series of stories about women in math and science". latimes.com. LA Times. 6 בספטמבר 1999. נבדק ב-1 באוגוסט 2014. {{cite web}}:  (עזרה)
↑  Siegel, Neil (29 ביולי 2016). "In Memory of Judith Love Cohen: Mother, Wife, Friend, Author, Engineer". USC Viterbi School of Engineering. נבדק ב-9 בינואר 2019. {{cite web}}:  (עזרה)
1 2 3 4 5  viterbi.usc.edu
↑  Tawa, Renee (6 בספטמבר 1999). "Women in the Workplace / Judith Love Cohen: Engineering a Change: A Hubble telescope designer aims to rewrite the book on careers for girls with a series of stories about women in math and science". LA Times. נבדק ב-1 באוגוסט 2014. {{cite news}}:  (עזרה)
1 2 3  Viterbi 1
↑  The Women of Apollo
↑  Women in the Workplace
↑  Coopersmith, Sandra (29 במאי 2014). "Guiding Girls to Lofty Goals". Culver City Observer. נבדק ב-6 באוגוסט 2014. {{cite news}}:  (עזרה)
↑  "Jack Black". last.fm. נבדק ב-12 באוגוסט 2014. {{cite web}}:  (עזרה)
↑  "Publications – Robyn Friend".
↑  "Cascade Pass,Inc. Is a publishing company providing books and CD roms for girls about science and careers". נבדק ב-7 באוגוסט 2014. {{cite web}}:  (עזרה)
| --- | --- |
בקרת זהויות :  CiNii: DA12608663  ISNI: 0000 0000 8257 450X  LCCN: n93086972  VIAF: 68145344   WorldCat (עם VIAF): 68145344
דאלאס רוברטס

| --- | --- |

 לידה:  10 במאי 1970 (בן 54) יוסטון, ארצות הברית 
 שם לידה:  Dallas Mark Roberts 
 מדינה:  ארצות הברית 
 תקופת הפעילות:  מ-1994 
 מקום לימודים:  בית הספר ג'וליארד  מכללת המדינה של פלורידה, מאנאטי-סרסוטה  תיכון סרסוטה  Margaret Long Wisdom High School 
 בן או בת זוג:  כריסטין ג'ונס 
 פרופיל ב-IMDb
 
דאלאס מארק רוברטס (באנגלית: Dallas Mark Roberts; נולד ב-10 במאי 1970) הוא שחקן אמריקאי, המוכר בין היתר מהופעותיו בתור אגנוס פרטרידג' בסדרת הדרמה "ישנן בנות" (2006–2009), בתור אוון קוואנו בסדרת הדרמה המשפטית "האישה הטובה" (2010–2016), בתור מילטון מאמט (אנ') בסדרה "המתים המהלכים" (2012–2013), בתור אליוט דלסון בסדרה "בלתי נשכח" (2013–2015) ובתור בוב ארמסטרונג בסדרה הקומית "רעבים" (2018–2019).
בקולנוע הוא מוכר מתפקידיו בסרטים "בית בקצה העולם" (2004), "הולך בדרכי" (2005), "3:10 ליומה" (2007) ו"מועדון הלקוחות של דאלאס" (2013).
חינוך והשכלה

רוברטס נולד וגדל ביוסטון, טקסס. יש לו אח צעיר בשם בריאן.
הוא למד בחטיבת הביניים ע"ש פול רוויר ולאחר מכן בתיכון מרגרט לונג ויזדום (אנ') בדרום  מערב יוסטון. במהלך התיכון הוא עבר להתגורר בסרסוטה, פלורידה, שם סיים את לימודיו בבית הספר התיכון סרסוטה (אנ') ב-1988. לאחר מכן למד במכללת המדינה של פלורידה (אנ'). ב-1990 התקבל ללימודים בבית הספר ג'וליארד משם סיים בהצטיינות בשנת 1994.
קריירה

רוברטס החל את דרכו בתיאטרון אוף ברודוויי, בין היתר בחידוש למחזה "שרוף את זה" (אנ') מאת לנפורד וילסון (אנ') לצדם של אדוארד נורטון וקתרין קינר, שיחק במחזה "Nocturne" מאת אדם ראפ (אנ') עבורו היה מועמד רוברטס לפרס דרמה דסק (אנ'), ושיחק במחזה "A Number" מאת קריל צ'רצ'יל לצדו של סם שפרד ובהמשך לצד ארליס הווארד.
בשנת 2004 שיחק בסרט הדרמה העצמאי "בית בקצה העולם" בתפקיד ראשי לצידו של קולין פארל. התגלה לקהל הרחב לראשונה בשנת 2005 בזכות תפקידו המשני בדרמה המוזיקלית המצליחה של ג'יימס מגנולד "הולך בדרכי" בתור המפיק המוזיקלי סם פיליפס.
ב-2006 הצטרף רוברטס לעונה השלישית של סדרת הדרמה "ישנן בנות" בתפקיד אגנוס פרטרידג' המאהב של קיטי (פאם גריר). ב-2007 השתף רוברטס במערבון המוערך "3:10 ליומה" בתפקיד סוכן חברת הרכבות גרייסון בטרפילד ובמותחן האימה "ג'ושוע".
ב-2010 שיחק בסדרת הדרמה "רוביקון", בתפקיד של מיילס פידלר מקבוצת הגאונים שבסוכנות הפדרלית "API" והצטרף כשחקן אורח לסדרת הדרמה "האישה הטובה" בתפקיד אוון, אחיה ההומו של אלישיה פלוריק (ג'וליאנה מרגוליס).
ב-2012 הופיע רוברטס בעונה השלישית של סדרת הזומבים הפופולרית "המתים המהלכים" בתפקיד המדען מילטון יד ימינו של המושל (דייוויד מוריסי).
בשנים 2013–2015 שיחק רוברטס בעונה השנייה והשלישית של סדרת הפשע "בלתי נשכח" בתפקיד אליוט דלסון, הבוס החדש במשטרת ניו יורק והשתתף בסרט עטור השבחים "מועדון הלקוחות של דאלאס" בתפקיד דייוויד ויין, עורך דינו של הדמות הראשית רון וודרורף (מתיו מקונוהיי).
בשנים 2018–2019 כיכב בשתי עונותיה של הסדרה הקומית "רעבים" של נטפליקס.
בשנת 2019 גילם את דני פנטל בסרטו של אדוארד נורטון "עיר יתומה" המבוסס על הרומן באותו שם משנת 1999 מאת ג'ונתן לת'ם.
בשנת 2022 גילם את דבון דבלה בסרט המסתורין "רצח כתוב היטב: תעלומה יוונית"  שבוים ונכתב על ידי ריאן ג'ונסון.
חיים אישיים

רוברטס נשוי למעצבת הבמה כריסטין ג'ונס (אנ') והוא אב לשני בנים, פיילוט ואוור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | The Lucky Ones | המילטון |  |
| 2004 | בית בקצה העולם | ג'ונתן גלובר |  |
| 2005 | הולך בדרכי | סם פיליפס |  |
| 2005 | מכתבי האהבה של אבא | ריי |  |
| 2005 | בטי פייג' הידועה לשמצה | סקוטי |  |
| 2006 | Sisters | ד"ר דילן וואלאס |  |
| 2006 | פליקה | גאס |  |
| 2007 | Joshua | נד דוידוף |  |
| 2007 | Lovely by Surprise | מופיקי |  |
| 2007 | 3:10 ליומה | גרייסון בטרפילד |  |
| 2009 | שרינק | פטריק |  |
| 2009 | הברקה | מאט |  |
| 2009 | Tell-Tale | המנתח |  |
| 2010 | The River Why | טיטוס |  |
| 2011 | שטח פראי | הנריק |  |
| 2012 | The Factory | קארל |  |
| 2013 | The Door | צ'ארלי קרואו |  |
| 2013 | מועדון הלקוחות של דאלאס | דייוויד ווין |  |
| 2016 | Ordinary World | מיקי |  |
| 2016 | All the Birds Have Flown South | ג'ימי |  |
| 2017 | Mayhem | לסטר מקג'יל |  |
| 2017 | My Friend Dahmer | ליונל דאהמר |  |
| 2019 | עיר יתומה | דני פנטל |  |
| 2022 | רצח כתוב היטב: תעלומה יוונית | דבון דבלה |  |
| 2022 | Outpost | דן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | New York Undercover | לארי | פרק: "To Protect and Serve" |
| 1995&2001&2009 | חוק וסדר | מרטי וינסטון  מארק דלטריי  מת'יו בלאנשרד | 3 פרקים |
| 2004, 2015–2016 | חוק וסדר: מדור מיוחד | גרג ייטס / תומאס מאת'רס | 5 פרקים |
| 2006–2009 | ישנן בנות | אגנוס פרטרידג' | תפקיד ראשי (עונות 4-3) תפקיד אורח (עונה 6); 25 פרקים |
| 2010 | חוק וסדר: כוונה פלילית | ד"ר אייבל איזרד | פרק: "Abel & Willing" |
| 2010 | רוביקון | מיילס פילדר | תפקיד ראשי; 13 פרקים |
| 2010–2016 | האישה הטובה | אוון קוואנו | 14 פרקים |
| 2012 | אלמנטרי | ד"ר ריצ'רד מנטלו | פרק: "Pilot" |
| 2012–2013 | המתים המהלכים | מילטון מאמט (אנ') | 10 פרקים |
| 2013–2015 | בלתי נשכח | אליוט דלסון | תפקיד ראשי (עונות 3-2) תפקיד אורח (עונה 4); 28 פרקים |
| 2015–2016 | שיקגו PD | גרג ייטס | 2 פרקים |
| 2017 | פשע אמריקאי | קרסון הסבי | 6 פרקים |
| 2018 | FBI | רוברט לורנס | פרק: "Pilot" |
| 2018–2019 | רעבים | בוב ארמסטרונג | תפקיד ראשי (2 עונות): 22 פרקים |
| 2019 | דולי פרטון: מיתרי הלב | ארון | פרק: "Jolene" |
| 2021 | American Rust | ג'קסון ברג | 6 פרקים |
| 2022 | Big Sky | ריצ'רד פורד | 4 פרקים |
ג'יימס טברנייר

ג'יימס הנרי טברנייר (נולד ב-31 באוקטובר 1991) הוא כדורגלן אנגלי המשחק בעמדת המגן ימני במועדון הסקוטי ריינג'רס, ואף משמש כקפטן הקבוצה.
קריירה > לידס יונייטד

טברנייר נולד בעיר ברדפורד, וכשהיה אז בגיל 9, הצטרף טברנייר למחלקת הנוער של לידס יונייטד. הוא בילה שש עונות בלידס.
קריירה > ניוקאסל יונייטד

טברנייר עבר ל-ניוקאסל יונייטד ב-2008. הוא ערך את הופעת הבכורה שלו בקבוצה הבוגרת בתבוסה 0 - 2 לפיטרבורו יונייטד במסגרת גביע הפוטבול ליג ב-22 בספטמבר 2009.
ב-7 בינואר 2011, טברנייר הצטרף לגייטסהד מהליגות הנמוכות באנגליה, בהשאלה ל-28 יום.
לאחר מכן, טברנייר בילה את רוב הקריירה שלו בהשאלות בעוד חמישה מועדונים מהליגות הנמוכות באנגליה.
קריירה > ויגאן את'לטיק

טברנייר חתם ב-ויגאן את'לטיק ב-28 ביוני 2014. הוא ערך את הופעת הבכורה שלו בליגה ב-9 באוגוסט, ושיחק במשך 18 הדקות האחרונות של המשחק; המשחק הסתיים ללא הכרעה בתוצאה 2 - 2 נגד רדינג.
ב-15 בינואר 2015, טברנייר הושאל למועדון בריסטול סיטי לשארית העונה.
קריירה > גלאזגו ריינג'רס

ב-20 ביולי 2015, טברנייר חתם על חוזה לשלוש שנים עם המועדון הסקוטי ריינג'רס. חמישה ימים לאחר מכן, הוא כבש שער בהופעת הבכורה שלו מבעיטה חופשית בניצחון 6–2 נגד היברניאן בסיבוב הראשון של גביע האתגר הסקוטי.
טברנייר אף כבש את שער הליגה הראשון שלו בניצחון 5 - 1 על אלואה אתלטיק ב-16 באוגוסט 2015.
בסיום העונה, לאחר שהציג טברנייר יכולת טובה, ריינג'רס הציעו לטברנייר חוזה חדש שהוא דחה, לאחר שדווח בתקשורת שהתגמולים הכספיים לא היו מספיק טובים. ב-19 ביולי 2016, טברנייר חתם על חוזה חדש עם ריינג'רס.
ביולי 2018, טברנייר מונה לקפטן הקבוצה על ידי המאמן סטיבן ג'רארד. במשחקו הראשון כשקפטן, כבש טברנייר בניצחון 2 - 0 נגד שקופי הצפון מקדונית במסגרת הליגה האירופית ב-12 ביולי 2018.
במהלך עונת 2021, ריינג'רס רשמה הישגים הגנתיים בליגת העל הסקוטית, כשלא ספגה שער במשך שבעה משחקים רצופים.
טברנייר אף תרם רבות להגנה ולהתקפה, כשרשם 16 שערים ו-11 בישולים בכל המסגרות. טברנייר נבחר לשחקן החודש של הליגה בספטמבר ונובמבר. ריינג'רס אף זכתה בליגת העל הסקוטית, לאחר עשור בהן הקבוצה לא הצליחה לזכות בתואר. טברנייה אף זכה באותה העונה בתואר שחקן השנה בסקוטלנד.
בפברואר 2022, הדיחה ריינג'רס את מועדון הפאר הגרמני בורוסיה דורטמונד, במסגרת שלב הנוקאאוט הראשוני של הליגה האירופית.
טברנייר היה נוכח ב-2 המשחקים ואף כבש 3 שערים, מה שגרם להדחה כואבת לקבוצה הגרמנית.
תארים

רוטרהאם יונייטד
פלייאוף הפוטבול ליג הראשונה: 2014
בריסטול סיטי
פרס הפוטבול ליג: 2014/15
הפוטבול ליג הראשונה: 2014/15
ריינג'רס
ליגת העל הסקוטית: 2020/21
הצ'מפיונשיפ הסקוטי: 2015/16
גביע האתגר הסקוטי: 2015/16
הגביע הסקוטי: 2021/22